Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Томислав Цветковски со службена легитимација број 28-0004 и Нена Велковска со службена легитимација број 28-0021 изврши редовен инспекциски надзор над субјектот на инспекциски надзор Здружение за поддршка на идентификувани и потенцијални ранливи групи Жртва Охрид - Давател на социјални услуги, со седиште на ул. Дејан Војвода бр. 45-2/5 Охрид, Охрид застапуван од извршен директор Драгана Костевска и со Записник ИП1 број 16-237 од 26.07.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 ,236/2022 и 65/2023), го донесе следното

**Р Е Ш Е Н И Е**

Се наредува на Драгана Костевска, извршен директор на Здружение за поддршка на идентификувани и потенцијални ранливи групи Жртва Охрид (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1. Давателот на услугата во предметите и во дневниците што ги водат негувателите за корисниците на услугата помош и нега во домот, да обезбеди доказ за временскиот распоред на користење на услугата во текот на месецот, односно да се води евиденција за вкупниот број на часови потрошени за една услуга во текот на денот како и за времето на започнувањето на услугата и времето на завршувањето на услугата кои што се одредени од корисникот во договор со негувателот, односно координаторот и водителот на случајот, согласно со член 106 од Законот и член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

 **Рокот за извршување на изречената инспекциска мерка изнесува 30 дена од приемот на решението**

2. Давателот на услугата изготвениот Извештај за спроведената евалуација на дадените услуги и проценка на задоволството на корисниците за 2023 година да го доставува до Министерството за труд и социјална политика, Заводот за социјални дејности и Центарот согласно со член 106 од Законот и член 29 став 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

 **Рокот за извршување на изречената инспекциска мерка изнесува 30 дена од приемот на решението**

 3. Кај давателот на услугата, во записникот кој го води координаторот на услугата од извршениот непосреден увид во домот на корисникот најмалку еднаш месечно, целосно и правилно да утврдува дали услугата се дава континуирано во целост и квалитетно во согласност со дијагнозата и потребите на корисникот, во согласност со член 106 од Законот за социјалната заштита и член 26 став 1 алинеја 4 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019,198/2021 и 75/2023).

 **Рокот за извршување на изречената инспекциска мерка изнесува 30 дена од приемот на решението**

 4. Давателот на услугата, односно координаторот на координативни состаноци со негувателите еднаш неделно да води записник од чија содржина може да се утврди дискусијата за сите околности кои влијаат врз давањето на услугата, во согласност со член 106 од Законот и член 26 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021

 **Рокот за извршување на изречената инспекциска мерка изнесува 30 дена од приемот на решението**

 5. Давателот на услугата, во предметите на негувателите да обезбеди листа на активности за остварување на услугата помош и нега во домот врз основа на која треба да се дава услугата помош и нега во домот на корисникот, во согласност со член 106 од Законот и член 18 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

 **Рокот за извршување на изречената инспекциска мерка изнесува 30 дена од приемот на решението**

 6. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски инспектор за социјална заштита со службена легитимација број 28-0004 и Нена Велковска инспектор за социјална заштита со службена легитимација број 28-0021, изврши редовен инспекциски надзор над субјектот на инспекциски надзор Здружение за поддршка на идентификувани и потенцијални ранливи групи Жртва Охрид - Давател на социјални услуги, со седиште на ул. Дејан Војвода бр. 45-2/5 Охрид, давател на услугата помош и нега во домот на територија на Општина Пласница застапуван од извршен директор Драгана Костевска и со Записник ИП1 број 16-237 од 26.07.2024 година, во кој се констатирани недостатоци и неправилности во постапката за давање на услуга помош и нега во домот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-237 од 01.08.2024 година.

 Инспектори за социјална заштита:

 Томислав Цветковски

 Нена Велковска